<classify> Simba ilipata ushindi wa bao 1-0 dhidi ya Tanzania Prisons katika mchezo huo uliochezwa kwenye Uwanja wa Taifa, Dar es Salaam na kufikisha pointi 54 ikiwa tayari imecheza michezo 23, huku timu zinazofuatia Yanga ikiwa na pointi 51 ikiwa nyuma kwa michezo miwili na Azam pointi 47 ikiwa nyuma michezo mitatu mkononi.Kwa kuwa Yanga na Azam FC zina viporo kutokana na michuano ya Klabu bingwa Afrika na Kombe la Shirikisho, kuna uwezekano wa Simba kushuka tena siku zijazo iwapo timu hizo zitashinda mechi zao za viporo.Akizungumza baada ya mchezo huo juzi Mayanja alisema licha ya Prisons kucheza kwa kujihami zaidi, kikosi chake hakikukata tamaa kwani kilicheza kwa mbinu nzuri na kuwasaidia kupata ushindi.Tanzania Prisons walicheza kwa kuzuia zaidi, kikosi chake kiliendelea kupambana na tunashukuru kwamba kilitafuta mbinu ambayo iliwamaliza wapinzani wetu,alisema. Mayanja alisema ushindi wa bao hilo lililofungwa dakika za majeruhi 87 na Awadh Juma ulichelewa lakini inaonyesha ni jinsi gani kikosi chake kilikwenda kushinda na sio kumaliza mchezo.Alisema wapinzani wao walikuwa wakipoteza muda mwingi ila wao walilazimisha ushindi huo kwa kuwa lengo lao lilikuwa ni kuondoka na pointi zote tatu. Simba inatarajia kucheza mchezo ujao dhidi ya Coastal Union ya Tanga kwenye Uwanja wa Mkwakwani mjini Tanga mwishoni mwa wiki ijayo.Naye kocha wa Tanzania Prisons, Salum Mayanga amesema uzembe wa wachezaji wake ndio uliosababisha timu hiyo kufungwa katika dakika za mwisho na Simba. Akizungumza na waandishi wa habari, Mayanga alisema kabla ya kuingia uwanjani mkakati wao ulikuwa ni kuzuia ama kupata sare kama sio kufunga lakini wachezaji wake walishinda kutimiza malengo hayo na kuachia nafasi dakika za mwisho za majeruhi.Tuna bahati mbaya tumepoteza mchezo bila kutarajia kwani malengo yetu ilikuwa kama sio kushinda basi angalau tupate sare, lakini kuna uzembe umefanyika na kuachia nafasi wapinzani,alisema.  <topic>: michezo 